jan awen loje (toki Sonko: 红卫兵) li nimi pi kulupu jan lon ante suli pi kulupu jan (toki Sonko: 文化大革命) pi ma Sonko, taso kulupu jan ni li jo e kulupu kipisi lon ante suli pi kulupu jan.nasin pona la, jan awen loje li jan meso [nimi] pi nasin loje wawa. pali tan jan awen loje li kama sewi nanpa wan lon tenpo mun nanpa luka tu wan loje pi tenpo sike nanpa KLTTAMMMLW (1966 kepeken nasin nanpa pona) lon ma tomo Pesin.ni li pini la jan awen loje lon ma Sonko ale li kama kulupu, jan Ma Setun li lukin e jan awen loje lon ma tomo Pesin lon tenpo luka tu wan, nanpa pi jan awen loje li sama KWAAA (11,000,000 kepeken nasin nanpa pona). pali pi jan awen loje la, pimeja luka (toki Sonko: 五黑类) (jan jo ma en jan pi pali pan pi mani mute en jan pi pilin ante pi ante suli en jan ike lon kulupu en jan pi nasin awen (toki Sonko: 右翼, toki Inli: Right-wing)) en kulupu mama ona mute mute li moli li anpa ike, jan awen loje li pakala e  ijo pona majuna [nimi] mute lon pakala pi majuna tu tu (toki Sonko: 破四旧).